11. A feladat a globális világ jelenségeihez kapcsolódik. 2008okt
A következőkben egy lexikon szócikkét és egy szociálpszichológus [a társadalomlélektan
tudósa] tanulmányának részletét közöljük. Válaszoljon a kérdésekre! (Elemenként 1
pont.)

Manipuláció: A közvéleménynek, a tömegeknek valamely politikai cél érdekében
burkolt módon történő befolyásolása a tömegkommunikációs eszközök
felhasználásával.
„Ez a kép nem egy elképzelt jövő fantasztikus lidércnyomása, hanem annak leírása,
ami valóban megtörtént az 1968-as elnökválasztás során. Egy újságíró, Joe McGinnis
a Nixon-kampányról szóló szenzációs leleplező írásában elmondja, hogy Nixon [az
USA elnöke 1968-1974] tanácsadói milyen hozzáértéssel formálták azt a képet,
amelyet az amerikai nép elé vetítettek. McGinnis szerint a televízió hatalmas erejével
inkább arra lehet rávenni a választókat, hogy egy jelöltről mesterségesen kialakított
képre szavazzanak, mintsem magára a jelöltre. Vagy, ahogy Nixon egyik munkatársa
mondta: „Egy egészen új koncepció kezd kialakulni, így mindig meg fogják őket
választani. Az ezután következő szivarok[személyek] mind előadóművészek kell
hogy legyenek.” … A munkatárs közelebbről arra a tévéműsorra célzott, amely úgy
volt megcsinálva, mintha az elnökjelölt, Nixon rögtönözve válaszolt volna a nézők
telefonon beérkezett kérdéseire. Valójában olyan kérdésekre válaszolt, amelyeket
gondosan előkészítettek és kipróbáltak. Amikor egy választó telefonon feltett egy
kérdést, Nixon munkatársai a kérdést átfogalmazták oly módon, hogy megegyezzen
valamelyik előre kidolgozott kérdéssel, a kérdést ezután a kérdező nevével látták el,
majd az elnökjelölttel elmondatták az előre kész választ.” (Aronson: A társas lény)

a) Milyen médium volt a leírt esetben a manipuláció eszköze?
……………………………………………………………………………………………..
b) Mi volt a manipuláció politikai célja?
…………………………………………………………………………………………….
c) Kikre irányult a manipuláció?
…………………………………………………………………………………………………
d) Ebben az esetben milyen „burkolt módon” történt a manipuláció?
…………………………………………………………………………………………………
…………………………………………………………………………………………………
………………………………………………………………………………………..............

11. A globális világ (Elemenként 1 pont, összesen 4 pont.)
a) TV (televízió)
b) Nixon elnökké választása
c) A (választó) tv-nézőkre.
d) Pl.: A telefonos kérdéseket úgy alakítják át, hogy azok egybeessenek az előre begyakorolt
kérdésekkel. Így az a látszat keletkezik, hogy Nixon általa előre nem ismert kérdésekre
válaszol. (Más, hasonló értelmű helyes válasz is elfogadható.)
